02014372711000008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1437 


27 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδας ελέγχου για τη διενέργεια ελέγχου 
στο Ε.Π. «Ανάπτυξη του Τομέα Γεωργίας» ΚΑΝ 

(ΕΟΚ) 950/97 (πρώην 2328/91). 1 

Ορισμός αριθμού ιδιωτών-συνεργατών που θα χρησι¬ 
μοποιηθούν για τη συλλογή στατιστικών στοιχείων 
των Ερευνών της Δ/νσης Διανεμητικού Εμπορίου 

και Υπηρεσιών και καθορισμός αμοιβής τους. 2 

Καθορισμός αρμοδίων αρχών για την εφαρμογή του 
κοινοτικού καθεστώτος του ειδικού προορισμού.. 3 

Ρυθμίσεις περί την εμπορία, διακίνηση, κ.λπ. κρεάτων 
και παραπροϊόντων σφαγίων, κατόπιν της απόφα¬ 
σης 2000/418/ ΕΚ/29.6.2000 της Επιτροπής Ευρω¬ 
παϊκών Κοινοτήτων». 4 

Κήρυξη υποχρεωτικής της απόφασης διαιτησίας 
31/2000 που αφορά τους όρους αμοιβής και εργα¬ 
σίας των βυρσοδεψεργατών -τριών όλης της χώ¬ 
ρας. 5 


Κήρυξη υποχρεωτικών των αποφάσεων διαιτησίας 
24/2000 και 25/2000 που αφορούν τους όρους 
αμοιβής και εργασίας των λογιστών και βοηθών λο¬ 
γιστών που εργάζονται στις βιομηχανικές, βιοτεχνι¬ 
κές, ξενοδοχειακές, εμπορικές και λοιπές πόσης 
φύσεως επιχειρήσεις, εκμεταλλεύσεις και εργα¬ 
σίες όλης της χώρας. 6 

Τροποποίηση της ΔΥ1α/12863/6.7.2000 (Φ.Ε.Κ. 919/ 

27.7.2000 τ. Β') απόφασης σχετικά με τροποποίηση 
αποφάσεων συγκρότησης Συμβουλίου Κρίσης και 
Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε,Ι.Ο.Π.Ν.Ι.)της Πε¬ 
ριφέρειας Κεντρικής Μακεδονίας, για τις ειδικότη¬ 
τες της Αιματολογίας, ... Ψυχιατρικής καιΩ.Ρ.Λ.... 7 

Τροποποίηση της ΔΥ1α/11258/4.7.2000 (Φ.Ε.Κ. 888/ 

18.7.2000 τ. Β') απόφασης σχετικά με τροποποίηση 

αποφάσεων συγκρότησης Συμβουλίου Κρίσης και 
Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) του Συ¬ 
γκροτήματος Νοσοκομείων Θεσσαλονίκης για τις 
ειδικότητες της Αιματολογίας, ... Ψυχιατρικής και 
Ω.Ρ.Λ. 8 


ΑΠΟΦΑΣΕΙ Σ 

Αριθ. 2/76883/Γ0041 (1) 

Σύσταση ομάδας ελέγχου για τη διενέργεια ελέγχου στο 
Ε.Π. «Ανάπτυξη του Τομέα Γεωργίας» ΚΑΝ (ΕΟΚ) 
950/97 (πρώην 2328/91). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

Ι.-Τις διατάξεις: α)του άρθρου 6του Ν. 2187/94«Ειδι¬ 
κό Συντονιστικό Όργανο Ελέγχου των προγραμμάτων 
που χρηματοδοτούνται από την ΕΕ», όπως τροποποιήθη¬ 
κε με το άρθρο 17 του Ν. 2592/98 (ΦΕΚ57Α7 18.3.98). 

β) του Ν. 2081/92 «Ρύθμιση του θεσμού των Επιμελητη¬ 
ρίων κλπ. (Α' 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται από την ΕΕ» (Α' 219). 

2. -Την αριθμ. 103 93 86/441 / Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571 τ.Β'). 

3. -Την αριθμ. 16326/ΔΙΟΕ 318/19.4.2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας(ΦΕΚ 566τ.Β'). 

4. - Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β77.11.97). 

5. - Την απόφαση Ε(96) 482/24.41996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας κοίτην αριθμ. 8287/7.3.97 από¬ 
φαση του Υφ. Εθνικής Οικονομίας. 

6. - Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η 
οποία βαρύνει τον ΚΑΕ 0515 φορέα 140 του Υπουργείου 
Οικονομικών, ενώ οι δαπάνες μετακίνησης και διαμονής 
θα βαρύνουν τις πιστώσεις του ΕΠ Τεχνικής Βοήθειας 
ΚΠΣ και η ημερήσια αποζημίωση θα βαρύνει την από 
12.6.1996 σύμβαση. 

7. - Την αριθμ. 25102/ΔΕΦΕ1393/12.6.1996 απόφαση 
του Υπ. Εθνικής Οικονομίας. 

8. - Την ανάγκη ουσιαστικού ελέγχου στο Ε.Π. «Ανάπτυ¬ 
ξη του Τομέα Γεωργίας» ΚΑΝ (ΕΟΚ) 950/97 (πρώην 
2328/91), στα πλαίσια ελέγχου των προγραμμάτων που 
χρηματοδοτούνται από την Ευρ. Ένωση, σύμφωνα με τις 
διατάξεις του Καν. 2064/97, με τη συμμετοχή υπαλλήλων 
του ΥΠΕΘΟ, σύμφωνα με την παρ. 5 του άρθρου 2 του 
Π.Δ. 393/94. 

9. - Το πρόγραμμα ελέγχων έτους 2000 του ΕΣΟΕ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. «Ανάπτυξη του Τομέα Γεωρ¬ 
γίας» ΚΑΝ (ΕΟΚ) 950/97 (πρώην 2328/91) και ορίζουμε ως 
μέλη της ομάδας τους εξής: 

α. Σακκάς Θωμάς, προϊστάμενος της 41ης Δ/νσης του 
ΓΛΚ 

β. Παπαμιχαλοπούλου Αρετή, υπάλληλος της 41ης 
Δ/νσης του Γ.Λ.Κ. 

γ. Ιακωβίδου Σοφία, υπάλληλος της Δ/νσης 
Προγρ/σμού και Γ.Δ. του Υπ. Γεωργίας 
δ. Νάτσης Βασίλειος, υπάλληλος Μ.Ε.Κ. 

2.0 έλεγχος θα διενεργηθεί στη Δ/νση Γ εωργίας ΝΑ Ιω- 
αννίνων και σε τελικούς δικαιούχους, οι οποίοι υλοποίη¬ 
σαν ενέργειες και δράσεις στα πλαίσια του ΚΑΝ 950/97 
στο Ν. Ιωαννίνων και θα επιλεγούν δειγματοληπτικά από 
την ελεγκτική ομάδα, στα εξής μέτρα: 
α. Σχέδια βελτίωσης 
β. Νέοι αγρότες 

3. Έργο της Ελεγκτικής Ομάδας είναι η διενέργεια 
ελέγχου στο παραπάνω αναφερόμενο πρόγραμμα και συ¬ 
γκεκριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς και 
γ) η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στην αριθμ. 7/6.2.1996 από¬ 
φαση του ΕΣΟΕ. 

5. Ο έλεγχος μαζί με τις ημέρες μετακίνησης θα διαρκέ¬ 
σει από 19-25 Νοεμβρίου 2000. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο ΕΣΟΕ 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2000 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 2/68908/0022 (2) 

Ορισμός αριθμού ιδιωτών-συνεργατών που θα χρησιμο¬ 
ποιηθούν για τη συλλογή στατιστικών στοιχείων των 
Ερευνών της Δ/νσης Διανεμητικού Εμπορίου και Υπη¬ 
ρεσιών και καθορισμός αμοιβής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α.- του Ν.Δ. 3627/56 «περί οργανώσεως της ΕΣΥΕ» και 
του Π.Δ 532/91 «Οργανισμός Γ.Γ. ΕΣΥΕ», 

β.-του Ν. 1558/85 «Κυβέρνηση και Κυβερνητικά Όργα¬ 
να», και του Ν. 2081/92, 

γ.-του άρθρου 9 (παρ. 5,6,8 και9) του Ν. 2392/96«Πρό¬ 
σβαση της Γ.Γ. ΕΣΥΕ σε διοικητικές πηγές κ.λπ.», 

δ.- του άρθρου 22 του Ν. 2362/95 «περί Δημοσίου Λογι¬ 
στικού». 

2. - Την 12006/Γ-423/23.8.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας της έρευνας Διακοπών». 

3. -Την 12900/Γ-422/12.9.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας των ερευνών Ξενοδοχειακών Επιχειρήσεων και μπαρ - 
εστιατορίων». 

4. - Την 11661/Γ-439/8.8.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας Διαρθρωτικής έρευνας στο εμπόριο και της έρευνας 
Πωλήσεων και Επισκευών Αυτοκινήτων και Δικύκλων και 
Λιανικής Πώλησης Καυσίμων». 

5. - Την 11660/Γ-425/8.8.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας στατιστικών Διαρθρωτικών ερευνών του Τομέα Μετα¬ 
φορών - Αποθηκεύσεων - Επικοινωνιών (τίτλος Ο, ΝΑΟΕ 
Πβν.1)». 

6. -Την 12902/Γ-426/12.9.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας στατιστικής έρευνας επίτης κινητικότητας των οχημά¬ 
των». 

7. - Την 11662/Γ-421/8.8.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας της έρευνας Οπτικοακουστικών Υπηρεσιών». 

8. -Την 12901 /Γ-424/12.9.2000 κοινή υπουργική απόφα¬ 
ση με θέμα «Ανάθεση, έγκριση και προκήρυξη διενέργει¬ 
ας των ερευνών Διάρθρωσης Ναυτιλιακών Επιχειρήσεων 
και Πλοίων των ετών 1998 και 1999». 

9. - Την 1039386/441/Α 0006/21.4.2000 (ΦΕΚ 571/τ. 
Β721.4.2000) απόφαση του Υπουργού Οικονομικών με 
θέμα «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

10. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους διακοσίων ογδόντα οκτώ 
εκατομμυρίων επτακοσίων εβδομήντα έξι χιλ. 
(288.776.000) δρχ. που θα βαρύνει τις πιστώσεις του τα¬ 
κτικού προϋπολογισμού της Γ.Γ.ΕΣΥΕ, ΚΑΕ 0871 του ει¬ 
δικού φορέα 13-610 για το οικονομικό έτος 2000. 

11. - Σχετική εισήγηση της Δ/νσης Διανεμητικού Εμπο¬ 
ρίου και Υπηρεσιών, αποφασίζουμε: 

1. - Καθορίζουμε ότι η Γ.Γ. ΕΣΥΕ μπορεί να χρησιμοποι¬ 
ήσει εννιακοσίους δέκα (910) ιδιώτες - συνεργάτες για τη 
συλλογή στατιστικών στοιχείων των Ερευνών της Δ/νσης 

Διανεμητικού Εμπορίου και Υπηρεσιών κατά το έτος 2000 
και καθορίζουμε την αμοιβή τους ως εξής: 

α) Έρευνα Διακοπών με περίοδο αναφοράς των στοι¬ 
χείων το Δ' τρίμηνο του έτους 1999 και το έτος 2000. 

• 140 ιδιώτες - συνεργάτες για τη συλλογή ερωτηματο¬ 
λογίων της έρευνας 

• 5.000 δραχ. για κάθε ορθά συμπληρωμένο ερωτημα¬ 
τολόγιο της έρευνας 

(5000 X 9.000 ερωτ/για =45.000.000 δρχ.). 

β) Έρευνες Ξενοδοχειακών Επιχειρήσεων και μπαρ-εστια- 
τορίων με περίοδο αναφοράς των στοιχείων το έτος 1999. 

• 150 ιδιώτες - συνεργάτες για τη συλλογή ερωτηματο¬ 
λογίων της έρευνας 

• 7.000 δρχ. για κάθε ορθά συμπληρωμένο ερωτημα¬ 
τολόγιο της έρευνας 

(7000 X 3.500 ερωτ/για =24.500.000 δρχ.). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 3.000 δρχ. για κάθε 
ερωτηματολόγιο. 

γ) Διαρθρωτική έρευνα στο εμπόριο και στις Πωλήσεις 
και Επισκευές Αυτοκινήτων και Δικύκλων και στη Λιανική 
Πώληση Καυσίμων», με περίοδο αναφοράς των στοιχείων 
τα έτη 1997, 1998 και 1999 

• 160 ιδιώτες - συνεργάτες για τη συλλογή ερωτηματο¬ 
λογίων της έρευνας 

• 6.000 δρχ. για κάθε ορθά συμπληρωμένο ερωτημα¬ 
τολόγιο της έρευνας 

(6000 X 16.200 ερωτ/για =97.200.000 δρχ.). 

• 12.000 δρχ. εφάπαξ αμοιβή ιδιωτών - συνεργατών για 
την παρακολούθηση εκπαιδευτικού σεμιναρίου 

(12.000X160 ιδιώτες =1.920.000 δρχ.). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 3.000 δρχ. για κάθε 
ερωτηματολόγιο. 

δ) Έρευνες του Τομέα Μεταφορών - Αποθηκεύσεων - 
Επικοινωνιών (τίτλος Θ, ΝΑΟΕ αναθ. 1) με περίοδο ανα¬ 
φοράς των στοιχείων τα έτη 1998 και 1999. 

1) Στατιστική έρευνα ΤΑΞΙ (κωδικός κλάδου ΝΑΟΕ 
Ηβν.1 60.22), 

δείγμα 2000 περίπου δελτίων σε όλη τη χώρα, ανά ερευ- 
νώμενο έτος, έτη αναφοράς στοιχείων 1998 και 1999, 
ιδιώτες - συνεργάτες μέχρι ογδόντα (80). 

2) Στατιστική έρευνα Οδικών Εμπορευματικών Μετα¬ 
φορικών Επιχειρήσεων της Χώρας (κωδικός κλάδου 
ΝΑΟΕ Ββν.1 60.24), 

δείγμα 500 περίπου δελτίων σε όλη τη χώρα, ανά ερευ- 
νώμενο έτος, έτη αναφοράς στοιχείων 1998 και 1999, 
ιδιώτες - συνεργάτες μέχρι τριάντα (30). 

3) Στατιστική έρευνα επί των Ταξιδιωτικών Πρακτορεί¬ 
ων της Χώρας (κωδικός κλάδου ΝΑΟΕ Βθν.1 63.30), 

δείγμα 500 περίπου δελτίων σε όλη τη χώρα, ανά ερευ- 
νώμενο έτος, έτη αναφοράς στοιχείων 1998 και 1999, 
ιδιώτες - συνεργάτες μέχρι τριάντα (30). 

4) Στατιστική έρευνα επί των Επιχειρήσεων Διαμεταφο- 
ράς και Αποθήκευσης Φορτίων της Χώρας (κωδικός κλά¬ 
δου ΝΑΟΕ Βθν.1 63.12), 


δείγμα 400 περίπου δελτίων σε όλη τη χώρα, ανά ερευ- 
νώμενο έτος, έτη αναφοράς στοιχείων 1998 και 1999, 
ιδιώτες - συνεργάτες μέχρι τριάντα (30). 

5) Στατιστική έρευνα επί του Κλάδου των άλλων Χερ¬ 
σαίων Επιβατικών Μεταφορών της Χώρας (κωδικός κλά¬ 
δου ΝΑΟΕ Βθν.1 60.23), 

δείγμα 400 περίπου δελτίων σε όλη τη χώρα, ανά ερευ- 
νώμενο έτος, έτη αναφοράς στοιχείων 1998 και 1999, 
ιδιώτες - συνεργάτες μέχρι τριάντα (30). 

6) Στατιστική έρευνα επί της δραστηριότητας των Ιδιω¬ 
τικών Ταχυδρομείων - ΟουΐΊβΓδ. (κωδικός κλάδου ΝΑΟΕ 
Βθν.14.12), απογραφική έρευνα, ερωτηματολόγια περί¬ 
που 200 σε όλη τη χώρα, ανά ερευνώμενο έτος, έτη ανα¬ 
φοράς στοιχείων 1998 και 1999, ιδιώτες - συνεργάτες μέ¬ 
χρι δέκα (10). 

210 ιδιώτες - συνεργάτες θα χρησιμοποιηθούν συνολι¬ 
κά για τη συλλογή ερωτηματολογίων των παραπάνω 
ερευνών. 

• 6.000 δρχ. για κάθε ορθά συμπληρωμένο ερωτημα¬ 
τολόγιο των ερευνών 

Η παραπάνω δαπάνη θα ανέλθει στο ποσό των 
48.000.000 δρχ. 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 3.000 δρχ. για κάθε 
ερωτηματολόγιο. 

Η συλλογή ερωτηματολογίων των παραπάνω ερευνών 
από τους ιδιώτες - συνεργάτες θα ολοκληρωθεί μέχρι 
30.11.2000. 

ε) Έρευνα Κινητικότητας Οχημάτων με περίοδο αναφο¬ 
ράς των στοιχείων το έτος 1999 

• 80 ιδιώτες-συνεργάτες για τη συλλογή ερωτηματο¬ 
λογίων της έρευνας 

• 4.400 δρχ. για κάθε ορθά συμπληρωμένο ερωτημα¬ 
τολόγιο της έρευνας 

(4.400 X 5.000 ερωτ/για =22.000.000 δρχ.). 

• 12.000 δρχ. εφάπαξ αμοιβή ιδιωτών-συνεργατών για 
την παρακολούθηση εκπαιδευτικού σεμιναρίου 

(12.000 X 80 ιδιώτες =960.000 δρχ.). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 2.200 δρχ. για κάθε 
ερωτηματολόγιο. 

στ) Έρευνα Οπτικοακουστικών Υπηρεσιών με περίοδο 
αναφοράς των στοιχείων το έτος 1999 

• 100 ιδιώτες - συνεργάτες για τη συλλογή ερωτηματο¬ 
λογίων της έρευνας 

• 6.000 δρχ. για κάθε ορθά συμπληρωμένο ερωτημα¬ 
τολόγιο της έρευνας 

(6.000 X 2.000 ερωτ/για = 12.000.000 δρχ.). 

• 12.000 δρχ. εφάπαξ αμοιβή ιδιωτών-συνεργατών για 
την παρακολούθηση εκπαιδευτικού σεμιναρίου 

(12.000 X 100 ιδιώτες =1.200.000 δρχ.). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 3.000 δρχ. για κάθε 
ερωτηματολόγιο. 

ζ) Έρευνες Διάρθρωσης Ναυτιλιακών Επιχειρήσεων και 

Πλοίων με περίοδο αναφοράς των στοιχείων τα έτη 1996, 
1997,1998 και 1999. 

• 70 ιδιώτες-συνεργάτες για τη συλλογή ερωτηματο¬ 
λογίων των ερευνών 

• 7.000 δρχ. για κάθε ορθά συμπληρωμένο ερωτημα¬ 
τολόγιο Τύπου Α' της έρευνας 

(7.000 X 1.107 ερωτ/γιαΧ4έτη=30.996.000 δρχ.). 

• 5.000 δρχ. για κάθε ορθά συμπληρωμένο ερωτημα¬ 
τολόγιο Τ ύπου Β' της έρευνας 

(5.000 X 250 ερωτ/γιαX 4 έτη=5.000.000 δρχ.). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δε λειτουργούν πλέον 
ο ιδιώτης - συνεργάτης θα αμειφθεί για την εργασία ενη¬ 
μέρωσης του μητρώου με αμοιβή 3.000 δρχ. για κάθε 
ερωτηματολόγιο τύπου Α' και 2000 δρχ. για κάθε ερωτη¬ 
ματολόγιο τύπου Β'. 

Η συλλογή ερωτηματολογίων των παραπάνω ερευνών 
από τους ιδιώτες - συνεργάτες θα ολοκληρωθεί μέχρι 
30.11.2000. 

Η παραπάνω δαπάνη που ανέρχεται στο ποσό των δια- 
κοσίων ογδόντα οκτώ εκατομμυρίων επτακοσίων εβδο¬ 
μήντα έξι χιλ. (288.776.000) δρχ. θα βαρύνειτις πιστώσεις 
του τακτικού προϋπολογισμού της Γ.Γ.ΕΣΥΕ, ΚΑΕ 0871 
του ειδικού φορέα 13-610 για το οικονομικό έτος 2000. 

3. Ο ορισμός των ιδιωτών - συνεργατών γίνεται με από¬ 
φαση του Γενικού Γραμματέα ΕΣΥΕ. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ.Δ. 1538/831 (3) 

Καθορισμός αρμοδίων αρχών για την εφαρμογή του κοι¬ 
νοτικού καθεστώτος του ειδικού προορισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2) 
όπως τροποποιήθηκε με το άρθρο 19παρ. 3 του Ν. 2443/ 
1996 «τροποποίηση και συμπλήρωση του Τελωνειακού 
Κώδικα και άλλες διατάξεις» (Α' 265). 

β) του Κανονισμού (ΕΟΚ) αριθ. 2913/92του Συμβουλίου 
«περί θεσπίσεως Κοινοτικού Τελωνειακού Κώδικα» (επ. 
εφημερίδα Ε.Ε. 1302/19.10.1992) και ειδικότερα τις δια¬ 
τάξεις των άρθρων 21 και 82 αυτού. 

γ) του κανονισμού (ΕΟΚ) αριθ. 2454/93 της Επιτροπής 
«γιατον καθορισμό ορισμένων διατάξεων εφαρμογής του 
κανονισμού (ΕΟΚ) αριθ. 2913/92 του Συμβουλίου «περί 
θεσπίσεως Κοινοτικού Τελωνειακού Κώδικα» όπως τρο¬ 
ποποιήθηκε με τον κανονισμό (ΕΚ) αριθ. 1602/2000 και ει¬ 
δικότερα τις διατάξεις των άρθρων 291 έως 300. 

δ) του Π.Δ. 284/88 «περί Οργανισμού του Υπουργείου 
Οικονομικών» (Α' 128). 

ε) του Π.Δ. 248/98 «ενοποίηση και κατάργηση Τελωνει¬ 
ακών Αρχών» (Α' 186). 


στ) Της αριθ. 1039386/441/Α 0006/21.4.2000 Κοινής 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ Β'571). 

2. Εκτιμώντας: 

α) Τη μέχρι τώρα λειτουργία τον καθεστώτος του ειδι¬ 
κού προορισμού. 

β) Την ανάγκη επανακαθορισμού σε εθνικό επίπεδο 
των αρμοδιοτήτων για την εφαρμογή του καθεστώτος 
αυτού, μετά τις τελευταίες τροποποιήσεις που επήλθαν, 
στο σχετικό κοινοτικό νομικό πλαίσιο, με σκοπό να κατα¬ 
στεί το καθεστώς περισσότερο ευέλιγκτο και να διασφα- 
λισθεί η αποτελεσματικότητα της επιτήρησης, για την 
πρόληψη της απάτης και της καταχρηστικής εφαρμογής 
του. 

γ) Το γεγονός ότι ως ημερομηνία έναρξης εφαρμογής 
του νέου νομικού πλαισίου, σε κοινοτικό επίπεδο, καθορί¬ 
στηκε η 1.1.2001. 

3) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο πρώτο 

Καθορισμός αρμοδίων αρχών για την εφαρμογή 

του Κοινοτικού καθεστώτος του ειδικού προορισμού 

1. Οι Διευθύνσεις Τελωνείων Αττικής και Θεσσαλονίκης 
και οι Τελωνειακός Περιφέρειες της χώρας, πλην Αττικής 
και Θεσσαλονίκης, ορίζονται αρμόδιες για την εξέταση 
των προϋποθέσεων υπαγωγής των εμπορευμάτων στο 
ευνοϊκό δασμολογικό καθεστώς του ειδικού προορισμού, 
κατ’ εφαρμογή των άρθρων 21 και 82 του Κοινοτικού Τε¬ 
λωνειακού Κώδικα, τη χορήγηση σχετικών αδειών, παρα¬ 
τάσεων και εκχωρήσεων αυτών, τη σύσταση επιτροπών 
και συνεργείων ελέγχου, τη λήξη του καθεστώτος, καθώς 
και την άσκηση κάθε άλλης αρμοδιότητας, σχετικά με τη 
λειτουργία του καθεστώτος, όπως αυτή προκύπτει από 
τις σχετικές διατάξεις του εθνικού και κοινοτικού δικαίου 
και σύμφωνα με τις κατευθυντήριες οδηγίες της δασμο¬ 
λογικής Διεύθυνσης. 

Για την άσκηση των παραπάνω αρμοδιοτήτων, η μεν 
Δ/νση Τελωνείων Αττικής είναι αρμόδια για την περιοχή 
των Νομαρχιών του Νομού Αττικής (Αθηνών, Πειραιά, 
Ανατολικής και Δυτικής Αττικής), καθώς και των Νομαρ¬ 
χιών Αργολίδας, Βοιωτίας, Εύβοιας και Κορινθίας, η δε 
Δ/νση Τελωνείων Θεσσαλονίκης για την περιοχή των Νο¬ 
μαρχιών όλης της Μακεδονίας, εκτός των Νομαρχιών 
Δράμας και Καβάλας που ανήκουν στην Τελωνειακή Πε¬ 
ριφέρεια Καβάλας. Αρμόδιο Τμήμα για την άσκηση των 
ανωτέρω αρμοδιοτήτων από τις Δ/νσεις Τελωνείων Αττι¬ 
κής και Θεσσαλονίκης είναι το Τμήμα Καθεστώτος Ενερ¬ 
γητικής Τελειοποίησης. 

2. Τα Τελω νεία που είναι αρ μόδια για τον τελωνισμό των 
εμπορευμάτων, τα οποία υπάγονται στο καθεστώς ειδι¬ 
κού προορισμού, ορίζονται αρμόδια και για την τήρηση 
των διαδικασιών, την έκδοση εγκρίσεων σε εξαιρετικές 
περιπτώσεις, στα πλαίσια του καθεστώτος του ειδικού 
προορισμού, όπως αυτές καθορίζονται από τις ισχύου- 
σες διατάξεις του Εφαρμοστικού Κανονισμού του Τελω¬ 
νειακού Κώδικα (Άρθρο 293 παρ. 3), τη χορήγηση προθε¬ 
σμιών και παρατάσεων αυτών, τη λήξη του καθεστώτος, 

την παρακολούθηση για την ορθή εφαρμογή των όρων 
υπαγωγής στο καθεστώς και της τήρησης των σχετικών 
διατάξεων και τον έλεγχο της νόμιμης χρησιμοποίησης 
των παραλαμβανομένων εμπορευμάτων. 

3. Ειδικά για τα πετρελαιοειδή προϊόντα (Κεφ. 27 Σ.Ο.), 
που παραλαμβάνται με το καθεστώς του ειδικού προορι¬ 
σμού, ορίζεται ότι: 

α) το Ζ' Τελωνείο Ελευθέρων Τελωνειακών Συγκροτη¬ 
μάτων (Τ.Ε.Τ.Σ.) Πειραιά, το ΣΤ' Τελωνείο Ε.Τ.Σ. Θεσσα¬ 
λονίκης και το Τελωνείο Κορίνθου θα ασκούν τις αρμο¬ 
διότητες των παραγράφων 1 και 2του παρόντος άρθρου, 
για την περιοχή των νομών Αττικής, Θεσσαλονίκης και Κο¬ 
ρινθίας, αντίστοιχα. 

β) για την περιοχή των λοιπών νομών ισχύουν οι παρά¬ 
γραφοι 1 και 2 του παρόντος άρθρου. 

Άρθρο δεύτερο 

1. Ως ημερομηνία έναρξης ισχύος της παρούσας Από¬ 
φασης, ορίζεται η 1.1.2001. 

2. Από την έναρξη ισχύος της παρούσας, καταργείται 
οποιαδήηποτε άλλη ρύθμιση, που αντίκειται σ’ αυτήν. 

3. Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 8 Νοεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Α2/3928 (4) 

Ρυθμίσεις περί την εμπορία, διακίνηση, κ.λπ. κρεάτων και 
παραπροϊόντων σφαγίων, κατόπιν της απόφασης 
2000/418/ ΕΚ/29.6.2000 της Επιτροπής Ευρωπαϊκών 
Κοινοτήτων». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση - Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει». 

3. Το ΝΔ 136/46 «Περί Αγορανομικού Κώδικα», όπως 
τροποποιήθηκε και ισχύει. 

4. Την ΑΔ 14/89 «Κωδικοποίηση Αγορανομικών Διατά¬ 
ξεων, εκδοθεισών μέχρι 16.2.89», όπως τροποποιήθηκε 
και ισχύει. 

5. Το ΠΔ 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπορί¬ 
ου, στο Υπουργείο Ανάπτυξης». 

6. Την Κοινή Απόφαση 303/5.5.2000 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης». 

7. Την απόφαση 2000/418/ΕΚ/29.6.2000 της Επιτροπής 
των Ευρωπαϊκών Κοινοτήτων «Ρύθμιση της χρήσης υλι¬ 
κών που παρουσιάζουν κινδύνους σχετικά με τις μεταδο¬ 
τικές σπογγώδεις εγκεφαλοπάθειες, κ.λπ.» και την ανά¬ 
γκη λήψης μέτρων για την προστασία του καταναλωτικού 
κοινού, κατ’ εφαρμογή της απόφασης αυτής. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 


Άρθρο 1 

Μετά το άρθρο 247 του Κεφαλαίου 12 της ΑΔ 14/89, 
προστίθεται άρθρο «247α», που έχει ως ακολούθως: 

«Άρθρο 247α 

Απαγορευτικά μέτρα, κατά την εμπορία, διακίνηση, 
κ.λπ. σφαγίων βοοειδών, βουβαλοειδών, αιγοπροβατοει- 
δών και παραπροϊόντων τους, σε εφαρμογή της απόφα¬ 
σης 2000/418/ΕΚ/29.6.2000 της Επιτροπής των Ε.Κ. 

1. Προκειμένου για σφάγια κρεάτων, προερχόμενα από 
βοοειδή, βουβαλοειδή και αιγοπροβατοειδή, ηλικίας άνω 
των 12 μηνών ή από αιγοπροβατοειδή που έχουν εμφανί¬ 
σει στα ούλα «ένα μόνιμο κοπτήρα» , εφόσον τα ζώα αυ¬ 
τά, ανεξάρτητα προέλευσής τους, σφάζονται στην Ελλη¬ 
νική Επικράτεια, ορίζονται τα ακόλουθα: 

α) Απαγορεύεται η διακίνηση, κατοχή, διάθεση, εμπο¬ 
ρία και γενικά οποιαδήποτε εμπορική συναλλαγή στα εί¬ 
δη, που κατονομάζονται στον κατωτέρω «Πίνακα Ειδι¬ 
κών Υλικών απαγορευμένων για ανθρώπινη κατανάλω¬ 
ση»: 

ΠΙΝΑΚΑΣ 

(Α) Σφάγια κρεάτων, από τα οποία, στους χώρους σφα¬ 
γής, δεν έχει αφαιρεθεί ο νωτιαίος μυελός της σπονδυλι¬ 
κής στήλης. 

(Β) Σφάγια κρεάτων αιγοπροβατοειδών (συμπεριλαμ¬ 
βανομένων και των αμνοεριφίων ή αμνοεριφίων γάλα¬ 
κτος), που φέρουν αναπόσπαστα την συκωταριά τους, 
εφόσον, στους χώρους σφαγής, δεν έχει αφαιρεθεί η 
σπλήνα. 

(Γ) Αυτοτελή κεφάλια (με το μυαλό και τους οφθαλ¬ 
μούς), αυτοτελή μυαλά, οφθαλμοί, αμυγδαλές και νωτιαί¬ 
ος μυελός, από βοοειδή, βουβαλοειδή και αιγοπροβατο- 
ειδή της παρούσας παραγράφου. 

(Δ) Έντερα βοοειδών και βουβαλοειδών, εφόσον, 
στους χώρους σφαγής δεν έχει αφαιρεθεί «ο ειλεός». 

(Ε) Αυτοτελείς σπλήνες αιγοπροβατοειδών (συμπερι¬ 
λαμβανομένων και των αμνοεριφίωνή αμνοεριφίων Γ άλα- 
κτος). 

(ΣΤ) Συκωταριές αιγοπροβατοειδών (συμπεριλαμβανο¬ 
μένων και των αμνοεριφίων ή αμνοεριφίων γάλακτος), 
εφόσον δεν έχει αφαιρεθεί η σπλήνα. 

(Ζ) Σφάγια κρεάτων, εφόσον, στους χώρους σφαγής, 
δεν έχουν αφαιρεθεί από αυτά, για οποιοδήποτε λόγο, τα 
κατονομαζόμενα είδη των, ως άνω, περιπτώσεων (Γ) και 
(Δ) του Πίνακα. 

β) Οι απαγορευτικές διατάξεις της προηγούμενης περί¬ 
πτωσης α) και τα διαλαμβανόμενα στον παραπάνω πίνα¬ 
κα, ισχύουν, πέραν των άλλων φορέων εμπορίας (κτηνο¬ 
τροφών, Συνεταιριστικών Οργανώσεων, χονδρεμπόρων, 
λιανοπωλητών, κ.λπ.) και για τις επιχειρήσεις παραγωγής 
ειδών διατροφής, γενικά, για ανθρώπινη χρήση, ζωοτρο¬ 
φών και λιπασμάτων (βιομηχανίες, βιοτεχνίες, εργαστή¬ 
ρια, κ.λπ.). 

γ) Την ευθύνη, για μέριμνα προς καταστροφή στους χώ¬ 
ρους σφαγής των ζώων, των χαρακτηρισθέντων από την 
Επιτροπή των Ε.Κ. «ειδικών υλικών κινδύνου», όπως αυτά 
διαλαμβάνονται στο ΠΑΡΑΡΤΗΜΑ I (Παρ. 1 περ. (α)) της 
απόφασης 2000/418/ΕΚ/29.6.2000 και αναφέρονται στον 
Πίνακα της παρούσας παραγράφου, φέρουν οι, κατά πε- 

ρίπτωση, κάτοχοι του εμπορεύματος, φορείς και επιχει¬ 
ρήσεις της, ως άνω περίπτωσης β). 

2. Οι διατάξεις της προηγούμενης παραγράφου 1 ισχύ¬ 
ουν και για τα σφάγια βοοειδών, βουβαλοειδών και αιγο- 
προβατοειδών, που αναφέρονται παραπάνω, εφόσον 
προέρχονται από χώρες της Ευρωπαϊκής Ένωσης, ενώ, 
για τα σφάγια αυτά, προερχόμενα από Τρίτες Χώρες, 
εφαρμογή έχουν οι ρυθμίσεις του άρθρου 6 της απόφα¬ 
σης 2000/418/ΕΚ/29.6.2000 και του Παραρτήματος Π αυ¬ 
τής, εκδοθείσας από την Επιτροπή των Ε.Κ. 

3. Το παρόν άρθρο δεν αναφέρεται στα σφάγια αμνοε¬ 
ριφίων (γάλακτος ή μη) υπό την επιφύλαξη βέβαια των 
απαγορευτικών διατάξεων των περιπτώσεων (Β), (Ε) και 
(ΣΤ) του Πίνακα της, ως άνω, παραγράφου 1.». 

Άρθρο 2 

Οι παράγραφοι 4, 5, 12 και 13 του, υπό της ΑΔ 14/91, 
αντικατασταθέντος άρθρου 248 του Κεφαλαίου 12 της 
ΑΔ 14/89, αντικαθίστανται ως ακολούθως: 

«4. Οι έμποροι που αγοράζουν τα παραπάνω σφάγια απ’ 
ευθείας από κτηνοτρόφους ή Συνεταιριστικές Οργανώσεις 
αυτών, υποχρεωτικά παραλαμβάνουν τα παραπροϊόντα 
της παραγράφου 1, η αξία των οποίων θα περιλαμβάνεται 
στην συμφωνούμενη τιμή κρέατος ανά χιλ/μο και δεν θα 
αναγράφεται αυτή η αξία χωριστά στο τιμολόγιο που εκδί- 
δεται. Κατ’ εξαίρεση, η υποχρέωση αυτή παύει να ισχύει για 
τα παραπροϊόντα «κεφάλι, μυαλό» των βοοειδών και βου- 
βαλοειδώντηςπαραγρ. 1 του άρθρου 247ατηςπαρούσας. 
5. Καθ’ όλη την διάρκεια του έτους, οι επιχειρήσεις εμπο¬ 
ρίας κρεάτων, πωλούν τα παρακάτω είδη , χωριστά του 
κρέατος από το οποίο προέρχονται υπό την επιφύλαξη βέ¬ 
βαια των διατάξεων του άρθρου 247α της παρούσας: 

-Τα παραπροϊόντα σφαγίων της παραγράφου 1 του πα¬ 
ρόντος. 

- Τα υποπροϊόντα σφαγίων (πλην αμνοεριφίων - αμνοε¬ 
ριφίων γάλακτος) της υποπαραγράφου α) της παραγρά¬ 
φου 2 του παρόντος. 

12. Κατά τις συναλλαγές μεταξύ κτηνοτροφών ή Συνε¬ 
ταιριστικών Οργανώσεων αυτών και εμπόρων, τα νωπά 
αμνοερίφια θα αγοράζονται όλο τον χρόνο μαζί με το κε¬ 
φάλι, ενώ τα λοιπά αιγοπροβατοειδή (βετούλια, ζυγού¬ 
ρια, γίδες, πρόβατα, τράγοι, κριάρια) σε νωπό κρέας, θα 
αγοράζονται όλο τον χρόνο χωρίς κεφάλι. Στην τελευταία 
αυτή περίπτωση, ενόψειτων δεσμευτικών διατάξεων του 
άρθρου 247α της παρούσας, αίρεται το υποχρεωτικό της 
αγοράς των κεφαλιών αυτών. 

13. Υπό την επιφύλαξη των δεσμευτικών διατάξεων του 
άρθρου 247ατης παρούσας, όπου απαγορεύεται κάθε αγο¬ 
ραπωλησία αυτοτελών κεφαλών των αιγοπροβατοειδών 
του άρθρου αυτού, προκειμένου για αυτοτελή κεφάλια 
αμνοεριφίων (γάλακτος ή μη), η αγοραπωλησία και διάθεση 
τέτοιων κεφαλών γίνεται σε τιμή κατά τεμάχιο όλο τον χρό¬ 
νο, με εξαίρεση την περίοδο του Σαββάτου του Λαζάρου μέ¬ 
χρι και Κυριακή του θωμά, όπου τα κεφάλια των αμνοερι¬ 
φίων αυτών μπορούν να πωλούνται σε τιμές ανά χιλ/μο». 

Άρθρο 3 

1. Οι παραβάτες της παρούσας, που ισχύει σε όλη την 
χώρα από την επομένη της ανακοίνωσής της στον ημερή¬ 
σιο τύπο, διώκονται και τιμωρούνται σύμφωνα με τον 
ισχύοντα Αγορανομικό Κώδικα. 


2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-Φ- 

Αριθ. 12428 (5) 

Κήρυξη υποχρεωτικής της απόφασης διαιτησίας 31/2000 
που αφοράτους όρους αμοιβής και εργασίαςτωνβυρ- 
σοδεψεργατών -τριών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80027/8.5.2000 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 610/Β79.5.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 20.9.2000. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α. δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
31/2000 που αφορά τους όρους αμοιβής και εργασίας 
των βυρσοδεψεργατών -τριών όλης της χώρας για όλους 
τους εργοδότες και εργαζομένους του κλάδου. 

2) Η ισχύς της απόφασης αυτής αρχίζει από 4.8.2000. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-Φ- 

Αριθ. 12429 (6) 

Κήρυξη υποχρεωτικών των αποφάσεων διαιτησίας 
24/2000 και 25/2000 που αφορούντους όρους αμοιβής 
και εργασίας των λογιστών και βοηθών λογιστών που 
εργάζονται στις βιομηχανικές, βιοτεχνικές, ξενοδοχει¬ 
ακές, εμπορικές και λοιπές πάσης φύσεως επιχειρή¬ 
σεις, εκμεταλλεύσεις και εργασίες όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80027/8.5.2000 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 610/Β79.5.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 20.9.2000. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικών των πιο πάνω Δ.Α. δηλαδή ότι οι δεσμευό- 

μενοι εργοδότες απασχολούντο 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτικές τις αποφάσεις διαιτη¬ 
σίας 24/2000 και 25/2000 που αφορούν τους όρους αμοι¬ 
βής και εργασίας των λογιστών και βοηθών λογιστών που 
εργάζονται στις βιομηχανικές, βιοτεχνικές, ξενοδοχεια¬ 
κές, εμπορικές και λοιπές πάσης φύσεως επιχειρήσεις, 
εκμεταλλεύσεις και εργασίες όλης της χώρας για όλους 
τους εργοδότες και εργαζομένους του επαγγέλματος. 

2) Η ισχύς της απόφασης αυτής αρχίζει από 25.7.2000. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. ΔΥ1 δ/19806 (7) 

Τροποποίηση της ΔΥ1α/12863/6.7.2000 (Φ.Ε.Κ. 919/ 
27.7.2000 τ. Β') απόφασης σχετικά με τροποποίηση 
αποφάσεων συγκρότησης Συμβουλίου Κρίσης και 
Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Περι¬ 
φέρειας Κεντρικής Μακεδονίας, για τις ειδικότητες 
της Αιματολογίας,... Ψυχιατρικής καιΩ.Ρ.Λ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ. 1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την απόφαση μας ΔΥ1α/12863/6.7.2000 (Φ.Ε.Κ. 919/ 
27.7.2000τ. Β'). 

5. Το Β/3/9916/19.9.2000 έγγραφο του Γενικού Νομαρ¬ 
χιακού Νοσ/μείου Κιλκίς. 

6. Το 642/25.10.2000 έγγραφο του Ν.Γ.Ν. Θεσσαλονί¬ 
κης «Γ. ΓΕΝΝΗΜΑΤΑΣ» τμήμα ΣΚΕΙΟΠΝΙ. 

7. Την ανάγκη εύρυθμης λειτουργίας του ΣΚΕΙΟΠΝΙ. 

8. Τα558/18.9.2000 και 634/5.10.2000 έγγραφα του Πα¬ 
νελλήνιου Ιατρικού Συλλόγου, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Κεντρικής 
Μακεδονίας στην ειδικότητα της Παιδιατρικήςτακτικό μέ¬ 
λος ως κριτή - εισηγητή για την κρίση Επιμελητών την Λε- 
ωνίδου - Λιόλιου Μαρκέλα, Δ/ντρια στο Γ.Π.Ν. Θεσσαλο¬ 
νίκης «ΙΠΠΟΚΡΑΤΕΙΟ», σε αντικατάσταση του Βαρδαρι- 
νού Βασιλείου, με αναπληρωτή της τον Τζουβελάκη 
Γεώργιο, Αναπληρωτή Δ/ντή στο Π.Γ.Ν. Θεσ/νίκης «ΑΧΕ- 
ΠΑ»σε αντικατάσταση της Τσιλικούνα - Αθανασιάδου Πη¬ 
νελόπης. 


2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2000 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. ΔΥ1 δ/20945 (8) 

Τροποποίηση της ΔΥ1α/11258/4.7.2000 (Φ.Ε.Κ. 888/ 
18.7.2000 τ. Β') απόφασης σχετικά με τροποποίηση 
αποφάσεων συγκρότησης Συμβουλίου Κρίσης και 
Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) του Συ¬ 
γκροτήματος Νοσοκομείων Θεσσαλονίκης για τις ει¬ 
δικότητες της Αιματολογίας, Ψυχιατρικής και Ω.Ρ.Λ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α'). 

3. Τις διατάξειςτου άρθρου 37παρ. 1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την απόφαση μας ΔΥ1α/11258/4.7.2000 (Φ.Ε.Κ. 888/ 
18.7.2000τ. Β'). 

5. Το 2312/15.9.2000 έγγραφο του Γενικού Περιφερεια¬ 
κού Νοσ/μείου Θεσσαλονίκης «ΓΕΩΡΓΙΟΣ ΠΑΠΑΝΙΚΟ- 
ΛΑΟΥ». 

6. Το 642/25.10.2000 έγγραφο του Ν.Γ.Ν. Θεσσαλονί¬ 
κης «Γ. ΓΕΝΝΗΜΑΤΑΣ» τμήμα ΣΚΕΙΟΠΝΙ. 

7. Την ανάγκη εύρυθμης λειτουργίας του ΣΚΕΙΟΠΝΙ. 

8. Τα 558/18.9.2000 και 634/5.10.2000 έγγραφατου Πα¬ 
νελλήνιου Ιατρικού Συλλόγου, αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του Συγκροτήματος Νοσο¬ 
κομείων Θεσσαλονίκης, στην ειδικότητα της Παιδιατρι¬ 
κής τακτικό μέλος, ως κριτή - εισηγητή για την κρίση Επι¬ 
μελητών την Λεωνίδου - Λιόλιου Μαρκέλα, Δ/ντρια στο Γ. 
Π. Ν. Θεσ/νίκης «ΙΠΠΟΚΡΑΤΕΙΟ», σε αντικατάσταση του 
Βαρδαρινού Βασιλείου, με αναπληρωτή της τον Τζουβε¬ 
λάκη Γεώργιο, Αναπληρωτή Δ/ντή στο Π.Γ.Ν. Θεσ/νίκης 
«ΑΧΕΠΑ» σε αντικατάσταση της Τσιλικούνα - Αθανασιά¬ 
δου Πηνελόπης. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2000 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ-Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 »» 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































